section_heading: Premisa
paragraph_text: Serija, oblikovana s mnoštvom crnohumornih elemenata, prati nefunkcionalnu obitelj Franka Gallaghera, samohranog oca sa šestero djece koji cijele dane provodi na ulici, opijajući se i neprestano izazivajući nove probleme, dok se njegova djeca brinu sama za sebe. U cijeloj priči najviše ispašta njegova najstarija kći, dvadeset jednogodišnja Fiona Gallagher koja praktički drži cijelu obitelj na okupu.